Държавен вестник, бр. 10, 2006 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  10
ването се извършва в срок три дни от представя-
не на съдебното решение за отмяна на отказа.”
3. Досегашните ал. 5 и 6 стават съответно
ал. 6 и 7.
§ 2. Създава се глава пета с чл. 64:
“ Г л а в а  п е т а
СЪДЕБЕН КОНТРОЛ
Чл. 64. (1) Решенията на органите на Нацио-
налната занаятчийска камара и на регионални-
те занаятчийски камари, които противоречат на
закона или на устава, подлежат на контрол по
общия исков ред в 14-дневен срок от постановя-
ване или узнаване на решението, но не по-късно
от три месеца от постановяването му.
(2) Административните актове по този за-
кон се обжалват по реда и в сроковете на Зако-
на за административното производство. Този
ред се прилага и при мълчалив отказ.”
§ 3. Създава се глава шеста с чл. 65—68:
“ Г л а в а  ш е с т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 65. (1) За нарушение или неизпълнение
на разпоредбите на чл. 4, ал. 2, чл. 5, ал. 1 и 2,
чл. 6, 7, чл. 10, ал. 2, чл. 11, чл. 23, ал. 2, чл. 24,
46 и чл. 47, ал. 1 на виновните лица се налага
глоба от 50 до 500 лв., ако деянието не състав-
лява престъпление.
(2) В случаите по ал. 1, когато нарушението
или неизпълнението е извършено от юридичес-
ко лице, се налага имуществена санкция от 100
до 1000 лв.
Чл. 66. Лице, определено по реда на чл. 25,
ал. 4, което не изпълни задълженията си по
чл. 21, ал. 2 и 3, чл. 25, ал. 4—7 и чл. 26 или от-
каже да представи информация от регистъра на
занаятчиите, се наказва с глоба от 100 до 500 лв.
Чл. 67. Актовете за установяване на адми-
нистративните нарушения се съставят от пред-
седателя на съответната регионална занаятчийс-
ка камара.
Чл. 68. (1) Областният управител или опра-
вомощено от него лице издава наказателно
постановление въз основа на съставения акт.
(2) Установяването на нарушенията, изда-
ването, обжалването и изпълнението на нака-
зателните постановления се извършват по реда
на Закона за административните нарушения и
наказания.”
Законът е приет от 40-то Народно събрание
на 19 януари 2006 г. и е подпечатан с официал-
ния печат на Народното събрание.
Председател на Народното събрание:
Георги Пирински
6134
УКАЗ № 20
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
адвокатурата, приет от ХL Народно събрание
на 19 януари 2006 г.
Издаден в София на 24 януари 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за изменение и допълнение на Закона за адво-
катурата (обн., ДВ, бр. 55 от 2004 г.; изм., бр. 43
и 79 от 2005 г.)
§ 1. В чл. 11 думата “еднократно” се залича-
ва, а след думата “защита” се добавя “по опре-
делен случай”.
§ 2. В чл. 12 се правят следните изменения и
допълнения:
1. В ал. 1 думата “еднократно” се заличава, а
след думата “защита” се добавя “по определен
случай”.
2. В ал. 2 изречение първо се изменя така:
“За осъществяване на представителство пред
орган на съдебната власт чуждестранният ад-
вокат е длъжен да удостовери наличието на
адвокатска и процесуална правоспособност в
държавата, в която е придобита.”
3. В ал. 3 се създава изречение второ: “В слу-
чаите, когато се изисква минимален стаж за
осъществяване на процесуално представителс-
тво пред съд, чуждестранният адвокат удосто-
верява наличието на такъв стаж.”
§ 3. В чл. 13, ал. 2 т. 2 се отменя.
§ 4. В чл. 14 думите “може да извършва дей-
ността по чл. 24, ал. 1, т. 3” се заменят с “и впи-
сан в Единния регистър на чуждестранните ад-
вокати, може да извършва действия по предс-
тавителство на доверителите и подзащитните и
защита на правата и законните им интереси пред
органите на съдебната власт, административ-
ните органи и служби”.
§ 5. В чл. 15 преди думите “тригодишно дейс-
твително” се добавя “вписване в Единния ре-
гистър на чуждестранните адвокати и”.
§ 6. В чл. 16 т. 2 се отменя.
§ 7. В чл. 17 ал. 3 се отменя.
§ 8. В чл. 18, ал. 1 думите “най-малко 5-годи-
шен” се заменят с “изискуемия по правото на
тази държава”, а накрая точката се заличава и
се добавя “и придобил правоспособност по пра-
вото на тази държава”.
§ 9. В чл. 19, ал. 2 след думите “Чуждестран-
ният адвокат” се добавя “оказващ съдействие и
защита по определен случай”.